Утвърждавам:

Борислава Хаджийска, директор

**НАЧАЛЕН ИНСТРУКТАЖ**

**за педагогическите специалисти от Професионална гимназия по туризъм, Самоков**

1. Педагогическите специалистите задължително да се запознаят с всички нормативни документи, касаещи успешната работа в Професионална гимназия по туризъм – гр. Самоков през учебната година / Правилник за вътрешен трудов ред, ППО, ЗБВОТ, КТ и други /

2. Трудовият договор е сключен за определено или неопределено / грешното се зачертава / време. Платен годишен отпуск се полага на основание на сключения с работодателя договор и е съобразен с нормативната база, която коментира и е свързана с това.

3. Да спазват противопожарните правила, изготвени и утвърдени за Професионална гимназия по туризъм – гр. Самоков.

4. Класните ръководители да запознаят учениците с противопожарните правила и схемите за евакуация, които са изготвени и утвърдени за училището. Да изискват стриктното им спазване.

5. Педагогически специалистите да спазват плановете за евакуация за всяка класна стая, кабинет и/или коридор и при необходимост да извеждат учениците по определения в схемата маршрут.

6. Сигналът за евакуация на личния състав на училището е продължително биене на училищния звънец или вой на сирена от ПИС.

7. При подаден сигнал за евакуация Педагогически специалистите задължително извеждат учениците до сборните пунктове, посочени в евакуационните схеми, извършват проверка, докладват на директора или на отговорника по ПАБ и/ или на отговорника по безопасност и здраве и изчакват разпорежданията на ръководството на училището.

8. При евакуацията учениците и Педагогически специалистите задължително вземат личния си багаж.

9. В случай, че установят присъствие на непознати, безцелно движещи се хора или лица със съмнително поведение в сградата на гимназията и/или прилежащите й дворни площи, незабавно да уведомят ръководството на училището или да се обадят на ОДЧ / оперативна дежурна част / на РУ „Полиция” – гр. Самоков чрез тел.112.

10. Педагогически специалистите опазват живота и здравето на учениците както по време на образователно-възпитателния процес, така и по време на извънкласни дейности, организирани от училището.

11. Да не оставят без наблюдение и контрол технически средства, пособия, уреди, химични препарати и други, представляващи опасност за живота и здравето на учениците.

12. Да изискват от учениците спазване на хигиената в класните стаи, кабинетите, коридорите и изхвърлянето на отпадъците да става на определените за това места.

13. Както в началото, така и след това да се провеждат задължителни инструктажи при работа с химични вещества, които са опасни за здравето

14. При възникване на ситуация, в която е застрашено тяхното здраве или това на учениците, незабавно да информират ръководството.

15. Педагогически специалистите по ФВС да провеждат инструктажи по безопасност на учебния процес, при работа със спортни уреди и съоръжения / в началото на учебната година и след това /.

16. Педагогически специалистите по ФВС да опазват както своето здраве, така и здравето на учениците при спазване на съответните хигиенни изисквания, съхранение и използване на спортните уреди и съоръжения.

17. Педагогически специалистите да се явяват на работното си място с подходящо облекло и обувки, които да не са предпоставка и да създават условия за увреждане на здравето им.

18. Педагогически специалистите да посещават задължителните профилактични прегледи, организирани от работодателя.

19. Педагогически специалистите да спазват безопасните условия на труд на работното място и да пазят своето здраве при: а. работа с химични вещества и препарати; б. работа с технически средства; в. движение по коридори и други.

20. При наличие на хлъзгави повърхности да вървят внимателно, за да избегнат подхлъзвания и падания.

21. Педагогически специалистите да дават предложения пред работодателя и комитета по условия на труд в училището за подобряване на условията на обучение и труд, за намаляване риска от увреждане на здравето.

***Забележка: Задължителни за изпълнение и неизменна част от този инструктажа са и ППП, изработени за училището и утвърдени от директора на Професионална гимназия по туризъм – гр. Самоков***

**ПРОТИВОПОЖАРНИ ПРАВИЛА**

**с цел осигуряване на пожарна безопасност, недопускане на аварии и своевременното ликвидиране на евентуално възникнали такива, / на осн. чл.9, ал.1. от Наредба № 8121з – 647 от 01.10.2014 г. за правилата и нормите за пожарна безопасност при експлоатация на обектите- ДВ, бр. 89 от 28.10.2014 г./**

1. Всеки, работещ в Професионална гимназия по туризъм – гр. Самоков е длъжен:

• Да знае какво е пожарна опасност.

• Да спазва правилата и нормите за пожарна безопасност на работните места в гимназията.

• Да проверява и оставя в края на работното време в пожаробезопасно състояние работното си място, апарати, машини, съоръжения и други.

• Да знае задълженията си, произтичащи от плановете по чл. 9, ал. 1, т. 2 –4 от Наредба № 8121з – 647 от 01.10.2014г.

• Да се запознае е и работи е пожаротехнически средства за гасене на пожари и пожарни кранове.

• Да познава пожарната и експлозивната опасност на работните места в Професионална гимназия по туризъм – гр. Самоков както и начините за предотвратяване, намаляване и ограничаване на опасностите и рисковете, свързани с работното оборудване, машините, съоръженията и технологичните процеси, използваните материали, пътни маршрути, опасни зони и т.н.

2. Лицата, които извършват почистването, зареждането включително и запалването на отоплителни и други уреди и съоръжения и лицата, които използват тези уреди и съоръжения са отговорни за тяхната пожаробезопасна експлоатация.

3. Забранява се оставянето на електрооборудване, отоплителни и нагревателни уреди и съоръжения без надзор, с изключение на такива, които са с автоматичен режим на работа и са осигурени със съответната защита / съгл. чл.32. т.4 /от горецитираната наредба .

4. Забранява се възпрепятстването на достъпа до електрическите табла, пожарогасителите, вътрешните пожарни кранове и местата за управление на ПИС / съгл. чл. 32, т. 5 от Наредба № 8121з – 647 от 01.10.2014г. /

5. Не се разрешава използването на нестандартни и подсилени предпазители в електрическите табла.

6. Забранявам използването на прибори с открит пламък в района на сградата.

7. Абсолютно се забранява оставянето на горими материали, леснозапалими течности и други в помещенията и по пътищата за евакуация.

8. Противопожарните уреди да се използват само по предназначение т.е. при пожар.

9. Абсолютно се забранява пушенето в сградата, дворовете и прилежащите на училището площи.

10. Изгорелите електрически предпазители да се подменят само със стандартни такива.

11. Забранява се изгарянето на отпадъци както в района на обекта, така и извън него.

12. Всеки ученик, учител, служител или пребиваващ в сградата, забелязал нарушение на противопожарния ред, е длъжен да информира ръководството и дежурния по охрана.

13. При възникване на пожар веднага да се съобщи в РСБЗН на тел. 112 или на тел. 160 и на ръководството на училището и да се започне пожарогасене с наличните противопожарни уреди и съоръжения.

14. С настоящите противопожарни правила влизат в сила от 02.09.2024 година и с тях да се запознае целият наличен състав.

15. Нарушителите на тези правила се наказват съгл. Нормативната база, Правилника за вътрешния трудов ред в Професионална гимназия по туризъм – гр. Самоков.